CIC 74 и CIC 79.
 Посочва се датата на падеж съгласно стандарт ISO 8601 (формат гггг-мм-дд).
 Съответства винаги на датата на падежа, дори за ценни книжа с опция за обратно изкупуване. Отчита се следното:
 —
 За перпетюитети се използва „9999-12-31“
 —
 За CIC категория 8, по отношение на заеми и ипотеки за физически лица, се отчита претегленият (въз основа на размера на заема) остатъчен срок до падежа.
 S.12.01 — Технически резерви в животозастраховането и здравното застраховане, подобно на животозастраховането
 Общи коментари:
 Настоящият раздел се отнася за тримесечното и ежегодното подаване на информация за отделни предприятия, обособени фондове, портфейли, за които се прилага изравнителна корекция, и останалата част.
 Предприятията могат да използват подходящи приблизителни стойности в изчисляването на техническите резерви, както е посочено в член 21 от Делегиран регламент (ЕС) 2015/35. В допълнение, член 59 от Делегиран регламент (ЕС) 2015/35 може да бъде прилаган за изчисляване на добавката за риск през финансовата година.
 Вид дейност за животозастрахователни задължения: Видовете дейности, посочени в член 80 от Директива 2009/138/ЕО, както е определено в приложение I към Делегиран регламент (ЕС) 2015/35. Сегментирането отразява естеството на рисковете, залегнали в основата на договора (същество), а не правната форма на договора (форма). По подразбиране, когато даден застрахователен или презастрахователен договор покрива рискове по различни видове дейност, предприятията, когато е възможно, разпределят задължения по съответните видове дейност (член 55 от Делегиран регламент (ЕС) 2015/35).
 Видове дейност „Застраховане, обвързано с индекс и с дялове в инвестиционен фонд“ и „Друго животозастраховане“ се разпределят между „Договори без опции и гаранции“„Договори с опции или гаранции“. При това разпределение се взема предвид следното:
 —
 „Договори без опции и гаранции“ включват сумите, свързани с договори без никакви финансови гаранции или договорни опции, което означава, че в изчисляването на техническите резерви не намират отражение никакви по размер финансови гаранции и договорни опции. В тази колона също се отчитат договори с несъществени договорни опции или финансови гаранции, които не намират отражение в изчисляването на техническите резерви;
 —
 „Договори с опции или гаранции“ включват договори с финансови гаранции или договорни опции или и с двете, доколкото съществуването на тези финансови гаранции или договорни опции намира отражение в изчисляването на техническите резерви.
 Информацията се отчита, без да се приспада презастраховането, тъй като информацията относно възстановяванията от презастрахователен договор/ССЦАПЗР и презастраховане с ограничено поемане на риск се изисква в отделни редове.
 Информацията, която се отчита между R0010 и R0100, е след корекцията за променливост, изравнителната корекция и преходната корекция за съответната срочна структура на безрисковия лихвен процент, ако е приложимо, но не трябва да включва преходното приспадане за техническите резерви. Сумата на преходното приспадане за техническите резерви се изисква отделно между редове R0110 и R0130.
 ПОЗИЦИЯ
 УКАЗАНИЯ
 Z0020
 Обособени фондове/Портфейл, за който се прилага изравнителна корекция или останалата част
 Посочва дали отчетените стойности са по отношение на обособени фондове, портфейл, за който се прилага изравнителна корекция, или за останалата част. Използва се една от възможностите от следния изчерпателен списък:
 1 — ОФ/ПКПИК
 2 — Останалата част
 Z0030
 Номер на фонд/портфейл
 Идентификационен номер за обособени фондове или портфейл, за който